-Իհարկե` կան, մեր լեզուն բազմաթիվ շերտերից է բաղկացած, սակայն դա չի նշանակում, թե կարելի է չափորոշիչները խախտել: Հայերս ավանդապահ ժողովուրդ ենք, հարգում ենք բարոյական արժեքները, ուրեմն դրանք պետք է պահպանվեն՝ թե գրավոր, թե էլեկտրոնային միջոցներում: Իսկ այն, ինչը դուք նկատի ունեք՝ լեզու չէ: Բանաստեղծները կարող են «ծառերից կախված օրորվել», բայց երբ հայհոյանք են օգտագործում՝ դա արդեն ոչ գեղագիտություն է, ոչ դաստիարակություն, ոչ էլ լեզու: Այսօր մեր գրականությունը շատ տխուր վիճակում է, եթե ես լինեի՝ ոչ մի գրքի պետական մրցանակ չէի շնորհի: